section_heading: Radnja
paragraph_text: Na terapiji, Tony razgovara o svojem gnjevu jer je "nagrađen" za svoju vjernost Christopherovom vezom sa ženom koju je on želio za sebe. Dr. Melfi je zadovoljna što Tony nije reagirao na situaciju nasilno, odnosno da je to posljedica njegova stava da je svaki novi dan dar — ne mora spavati sa svakom ženom koju upozna. Tony iznese svoj zaključak kako sve žene koje je želio, pa i dr. Melfi, dijele neke kvalitete, te da to mora biti razlog što je nastavlja viđati, jer se "s terapijom ništa ne mijenja".